Европейският съюз за радио и телевизия може да спре Украйна от Евровизия
0|13760|30.03.2017
Европейският съюз за радио и телевизия (ЕСРТ) може да санкционира Украйна и временно да я отстрани от участие в музикалния конкурс „Евровизия” заради скандала с руската представителка Юлия Самойлова. На рускинята ѝ беше отказан достъп до страната в период от 3 години.„Подобно поведение на Украйна е абсолютно неприемливо”, заяви генералният директор на ЕСРТ Ингрид Делтонр пред швейцарския таблоид „Блик”.
Делтонр водела преки преговори по този въпрос с премиера на Украйна Володимир Гройсман и с президента на страната Петро Порошенко, така че да може да бъде намерено приемливо решение.
На 22 март Службата за безопасност на Украйна забрани достъпа до страната на Юлия Самойлова за преиод от три години. Причината е, че руската певица е нарушила законите, като не е получила необходимото разрешение от Киев за изнасяне на концерт в Крим през лятото на 2015 г.